จำได้ไหม น้าอายังจำได้ไหม?? น้องแพร ณัฏฐธิดา อดีตดาราเด็กตาหวาน 
หายหน้าจากวงการบันเทิงไปร่วม 7 ปี สำหรับ น้องแพร ณัฏฐธิดา ดำรงวิเศษพาณิชย์ ดาราเด็กเจ้าบทบาท เป็นขวัญใจของพี่ป้าน้าอากันไปทั่วเมือง ณ เวลานั้น ก่อนที่เธอจะพักงานแสดง เพื่อกลับไปเรียนหนังสือ น้องแพรได้ฝากฝีมือไว้กับละครเรื่อง เงาอโศก ในปี 2551 ซึ่งตอนนั้นทำเอาคนดูร้องไห้ตามกันเป็นแถว เพราะเธอเป็นดาราเด็กเจ้าน้ำตาตัวจริง มาวันนี้น้องแพรได้โตเป็นสาวสะพรั่งในวัย 20 ปีแล้ว กำลังเรียนอยู่ชั้นปีที่ 4 คณะสถาปัตยกรรมศาสตร์ (หลักสูตรนานาชาติ) จุฬาลงกรณ์มหาวิทยาลัย และใกล้จะเรียนจบแล้ว เธอจึงได้มีโอกาสหวนคืนวงการบันเทิงอีกครั้ง กลับมารับเล่นละครเหมือนเดิม ซึ่งตอนนี้มีอยู่ 2 เรื่อง ที่กำลังออนแอร์ คือ Room Alone The Series 2 และ Gossip Girls Thailand แต่มารับเล่นแค่บางช่วงบางตอน และกำลังรอละครเรื่องยาวอยู่ น้องแพร ได้มีโอกาสมาเยี่ยมถึงกองบันเทิงไทยรัฐออนไลน์ พร้อมกับบอกว่า หนูกลับมาวงการบันเทิงเต็มตัวแล้วนะคะ ฝากเนื้อฝากตัวด้วยจ้า,เราหายหน้าจากวงการบันเทิงไปกี่ปี? ก็หายไปได้สักประมาณ 7 ปีได้ละค่ะ ละครเรื่องสุดท้ายที่เราเล่นก่อนที่จะหายหน้าไป จำได้ไหมว่าเรื่องอะไร? เงาอโศก ค่ะ ของเอ็กซ์แซกท์ค่ะ ช่อง 5 ตอนนี้กลับมารับงานเต็มตัวแล้ว? ใช่ค่ะ กลับมารับงานเต็มตัวแล้ว ก็คือรับละครปกติแล้วค่ะ เรื่องแรกที่กลับมารับเลย? ที่กลับมารับล่าสุด ที่เล่นนะคะมี 2 เรื่อง ก็คือเรื่อง Room Alone The Series 2 และ Gossip Girls Thailand ค่ะ ใน Gossip Girls บทที่เราเล่นจะแรงเหมือนคนอื่นไหม? ก็จะเป็นบทเย่อหยิ่งเหมือนเป็นลูกคุณหนู มันก็จะมีการฟาดฟันกันด้วยคำพูดเยอะ แอคติ้งที่แตกต่างกันไปหมดเลย ช่วงที่เราหายไป หายไปทำอะไร? หายไปเรียนค่ะ ช่วงนั้นแพรกำลังขึ้น ม.ปลาย ค่ะ และกำลังจะเข้ามหาวิทยาลัย ก็เลยเอาเรื่องเรียนก่อน ช่วงแรกๆ แพรเรียนหนักมาก เพราะคณะที่แพรเรียนมันหนักมาก ก็เลยเหมือนว่าไม่มีเวลาที่จะมารับงานด้านนี้,ตอนที่เล่นเงาอโศก ก่อนที่จะหายไปเรียน เราอายุเท่าไร? ตอนนั้นน่าจะอยู่ ม.2 ค่ะ อายุประมาณ 14 ค่ะ พอกลับมารับงานแสดง เราต้องมีการปัดฝุ่นใหม่อีกครั้งไหม? ก็นิดนึงนะคะ จากที่เราเคยคิดว่าเราจะจำบทได้เหมือนเดิม มันก็ไม่ได้แล้ว คือตอนเด็กๆ เรารู้สึกว่าเราจำบทได้เร็วมาก แค่คนพูดให้ฟังแปบเดียวเราก็จำได้แล้ว พอมาตอนนี้รู้สึกมันไม่ใช่ การแสดงรูปแบบมันยากขึ้น เพราะโตขึ้น มันจะมีเรื่องของความรู้สึก มีซีนอารมณ์เข้ามา ก็จะยากขึ้นค่ะ เด็กๆ เราเล่นเป็นตัวของเราเอง ก็จะมีการเวิร์กช็อปก่อนที่จะเปิดกล้องค่ะ กลับมาคราวนี้ตั้งใจจะกลับมาทำงานในวงการบันเทิงยาวเลยไหม? คราวนี้กะจะกลับมารับงานเต็มตัวยาวเลยค่ะ เพราะว่ากำลังจะเรียนจบ ปี 4 แล้ว ก็เลยโอเค งั้นเรากลับมาทำงานนี้ดีกว่าค่ะ ทางผู้ใหญ่ว่ายังไงบ้าง? ก็รู้สึกดีใจนะคะ ที่ทางผู้ใหญ่เค้ายังต้อนรับเราเหมือนเดิม คือหลายคนยังจำได้ แต่ว่าเค้าจะไม่คิดว่าเราโตขนาดนี้ เค้าจะคิดว่าเรายังวัยรุ่น เด็กๆ อยู่ แต่คือเราจะจบแล้ว เค้าก็เริ่มมีการวางตัวว่า งั้นละครเรื่องนี้ลองมาเล่นดูสิ ก็รู้สึกดีใจ เพราะว่าช่วงนี้มันมีนักแสดงใหม่เข้ามาเยอะมากค่ะ,ตอนเด็กๆ กับตอนนี้ยังน่ารักเหมือนเดิม? ก็รู้สึกดีใจมากๆ ที่มีคนพูดอย่างนี้ เพราะว่าหลายคนก็จำแพรได้นะ แต่จะจำได้ลางๆ ว่า นั่นน้องตาหวานรึเปล่า เราโตมาในยุคของดาราเด็กคนไหนบ้าง ที่เป็นเพื่อนๆ กันกับเรา? มีแพทริคค่ะ จะเป็นคู่ขวัญกันเลย จะทำงานด้วยกันเยอะมาก มี เก้า จิรายุ ค่ะ แล้วก็กลุ่มแฟนฉัน แต่ว่าเค้าจะอายุมากกว่าแพรนิดนึง แต่ดังมาพร้อมกันค่ะ ได้เจอเพื่อนๆ เก่าๆ บ้างไหม? ส่วนใหญ่จะไปออกรายการ ก็วนไปเจอกันค่ะ ผลงานต่อไป มีติดต่อเข้ามารึยัง? เรื่องต่อไปตอนนี้ดูคิวอยู่ค่ะ ติดต่อเข้ามาแล้ว วางตัวแล้ว แต่ว่ายังมีปัญหาเรื่องคิวอยู่ เพราะว่าแพรยังติดเรียนอีกเทอมหนึ่งอยู่ ซึ่งเวลาเรียนมันยังไม่แน่นอนค่ะ เราเซ็นสัญญากับที่ไหนแล้วรึยัง? ยังไม่เซ็นค่ะ เป็นฟรีแลนซ์ค่ะ นักแสดงอิสระ เล่นได้ทุกที่ จ้างได้ทุกเรื่องค่ะ พรีเซ็นเตอร์โฆษณามีบ้างรึยัง? ยังค่ะ เพราะยังไม่อยากให้คนมองว่าเราโตมากเกินไป อยากให้ค่อยๆ ซึมซับดีกว่าค่ะ งานเซ็กซี่ล่ะ? ไม่มีอะไรจะเซ็กซี่น่ะสิคะ (หัวเราะ) รับค่ะ รับหมดค่ะ เราก็จะดูว่างานไหนมันเหมาะสมกับเรา ไม่ดูหน้าเกลียดเกินไป เราก็รับค่ะ เรามีขีดจำกัดการรับงานไหม? คือก่อนรับงาน แพรก็จะมีการคุยกันทุกงานนะคะ ว่างานนี้ลิมิตมันมากสุดเท่าไร เราก็จะมีลิมิตของเราเองด้วยว่า อย่างนี้ไม่ได้นะ โป๊เกินไปนะ ถ้ามีเลิฟซีนก็จะมีแบบขัดเกลากันหน่อย ว่ามันมากน้อยแค่ไหนค่ะ,เรื่องหัวใจ มีหนุ่มๆ ในใจรึยัง? เรื่อยๆ มากกว่าค่ะ เรื่องนี้แพรว่า แพรไม่ได้โฟกัสกับเรื่องความรักมากมาย เพราะก็ยังเด็กด้วย แต่ก็ยังมีคุยกันบ้าง เข้ามาจีบบ้างค่ะ หนุ่มที่จะเข้ามาจีบเรา ต้องเป็นแบบไหน มีสเปกไหม? ชอบผู้ชายสูง ฉลาดกว่า อายุมากกว่า ชอบคนที่ดูสะอาดนะคะ ดูแลตัวเองออกกำลังกาย ผิวโทนคล้ำๆ ได้ค่ะ นิสัยเราดูเป็นผู้หญิงห้าวๆ ไหม? ห้าวๆ นะ เพราะตอนสมัยเด็ก หลายคนจะคิดว่าแพรเป็นทอม เป็นเด็กทอมบอยมาก คือแพรอยู่กับเด็กผู้ชายทุกคน แพรเล่นได้หมดเลย แล้วกีฬาทุกชนิดที่แพรเล่น เป็นกีฬาเอกซ์ตรีมหมดเลย ซึ่งไม่รู้พอโตมาเราเป็นผู้หญิงแบบนี้ได้ยังไง แต่ก็ยังติดลุคลุยๆ ค่ะ ห้าวๆ คือแต่งตัวแต่งหน้า แต่จะไม่ใช่ผู้หญิงหวานแหวว ไม่ฟรุ้งฟริ้งค่ะ
หายหน้าจากวงการบันเทิงไปร่วม 7 ปี สำหรับ น้องแพร ณัฏฐธิดา ดำรงวิเศษพาณิชย์ ดาราเด็กเจ้าบทบาท เป็นขวัญใจของพี่ป้าน้าอากันไปทั่วเมือง ณ เวลานั้น ก่อนที่เธอจะพักงานแสดง เพื่อกลับไปเรียนหนังสือ น้องแพรได้ฝากฝีมือไว้กับละคร 
น้องแพร,แพร ณัฏฐธิดา,น้องแพร ดาราเด็ก,น้องแพร ตาหวาน,ณัฏฐธิดา ดำรงวิเศษพาณิชย์,น้องแพร เงาอโศก,แพร ณัฏฐธิดา ตอนเด็ก,แพร ณัฏฐธิดา ตอนโต,ดาราเด็ก,น้องแพร อดีตดาราเด็ก,ข่าว,ข่าวบันเทิง,ไทยรัฐออนไลน์